Gé Korsten het geen bekenstelling nodig nie. In Suid-Afrika se musiekgeskiedenis het mense na hom verwys as een van die 'Goue Grotes'. Sy tenoorstem het 'n menigte Suid-Afrikaners met die een treffer na die ander meegesleur. Sy stem en meegaande persoonlikheid het hom 'n legende gemaak.Vandag vertolk Johann du Toit (van die Canterò-faam) met trots 16 van Gé Korsten se grootste treffers op sy CD Huldeblyk Aan Gé Korsten. Gé Korsten is en was nog altyd 'n mentor vir Johann. Hy sing al vir 'n geruime tyd treffers van Gé Korsten tydens Canterò se vertonings en die oorweldigende reaksie het die vrystelling van hierdie CD moontlik gemaak.Johann vertolk Gé Korsten se treffers in sy eie tenoor-styl en wakker nostalgie in elke Gé-aanhanger op met liedjies soos Hier Is 'n Mens, Sing, Seeman Sing, Reën, Liefling, Algoabaai, Jerusalem en vele meer. Elke snit se geskiedenis is ook in die CD boekie aangeteken.Gé Korsten se inspirasie het Johann du Toit motifeer en gevolglik sal die legende bly voortleef.